कर्मचारी महासंघ का अनशन शुरू
अलवर | प्रदेशमें सातवें वेतनमान एवं 15 सूत्री मांगों को लेकर आंदोलनरत अखिल राजस्थान राज्य कर्मचारी संयुक्त महासंघ के प्रांतीय आह्वान पर मंगलवार सुबह 10 बजे से तहसील कार्यालय पर 48 घंटे का अनशन शुरू किया गया। इस दौरान महासंघ के घटक संगठनों के पदाधिकारी सदस्य भी मौजूद थे। प्रवक्ता मुकेश मीना ने बताया कि देवेंद्र कुमार गुर्जर की अध्यक्षता में अनशन शुरू किया गया। इसमें राजस्थान शिक्षक एवं पंचायती राज कर्मचारी संघ के प्रदेश अध्यक्ष मूलचंद गुर्जर, नर्सेज एसोसिएशन के प्रेम पटेल, दयाराम यादव, राजपाल यादव, सहायक कर्मचारी संघ के जिला अध्यक्ष सूरज मीणा, कानूनगो संघ के खेमचंद सैनी, पटवार संघ के राकेश चौधरी, घनश्याम गुप्ता, जगदीश शर्मा, लक्ष्मी नारायण, शिशुपाल सिंह, राजेश मिश्रा, सुरजीत मेहरा, हेमपाल जादौन सहित अन्य शामिल हुए। इस दौरान महासंघ के घटक संगठनों की ओर से अपनी मांगों को लेकर धरना भी दिया गया। अनशन बुधवार को भी जारी रहेगा।
अलवर. तहसील के बाहर अनशन पर बैठे महासंघ से जुड़े कर्मचारी।
npi_Deva hin_Deva bho_Deva